钦定古今图书集成/历象汇编/乾象典/第033卷 > 明章潢图书编 > 《日方升赋》徐显卿
## 钦定古今图书集成/历象汇编/乾象典/第033卷 > 明章潢图书编 > 《日方升赋》徐显卿

“翳大明之炳燿兮，旭《炅灵》之辉煌。《郁仪》始胐于旸谷
兮，朝暾乍昇乎扶桑。肃《寅宾》以瞻晞，昕兮晃洞明而
徜徉。晨鸡振羽而咿哑兮，金乌奋翮而飞翔。命羲和
其揽御兮，诏驰晷于东皇。敻九霄之寥廓兮，控六螭
而天行。尔其咸池初浴，渤澥汪洋。晃晃旺旺，凉凉汤
汤。恍龙窟金轮之涌出，俨鲛宫火焰之飘飏。少焉昇”
驾于曲阿之次，驻跸于层泉之旁。渐晨晞以曈昽，觉
曙霭之弥光。《望舒》促列宿，以避景，启明率馀曜而韬
芒。玉衡隐约其低度，瑶华惨淡而含章。陋烛龙衔炬
之馀辉，眇萤燎燐照之微茫。乃若登乎桑野之通衢，
临乎衡阳之云房。益烜烜而赫赫，愈昭昭而煌煌。干
坤为之开朗，宇宙为之挥扬。山岳锦“覆而增辉，草木衣被而霑光。炎帝鞭景以驱驰，祝融捧驭而劻勷。澔
澔涆涆，其势方长而不可遏也；烁烁奕奕，其威方炽
而莫敢当也。凛兮若后羿挽强弓而方张，沛兮若神
禹疏九河而始决。”其防鲁阳何假于挥戈，夸父徙倚
而徬徨。吁嗟乎，彼日之方升兮，有类乎君德之方刚。
当春秋之鼎盛兮，正年富而力强。膺穹昊以践祚兮，
继大明而普照乎万方。初出震以御宇兮，炳重离而
临八荒。效彼苍而秉阳德兮，乃奋然独揽乎干网。载
道德以为之车兮，执礼仪而为之缰。翼翼乎缉熙而
媲美周文兮，骎骎乎敬圣而日跻殷商。追重华之文
明兮，峻德配乎陶唐。远声色货利，若浮云之过太虚
兮，何祲氛之能妨？斥谗谄嬖佞，若翳霾之蚀太阳兮，
何晕珥之足伤？仁育若春晖之燠品汇兮，义正若秋
阳之曝冰霜。礼乐备而天地官兮，治化隆而经纬彰。
光四表以格上下兮，炳六符而奠元黄。二气和调兮，
若雨若旸。百谷旅登兮，多畬多秔。麒麟负暄以游苑
兮，威凤朝阳而跄跄。臻大道于栗陆兮，登“至治于炎
黄。玆君道之发轫兮，在谟谋乎岩廊。如天步之伊始
兮，允有赖于明良。象大明之初升兮，正方兴未艾而
不可量。”谇曰“瞻彼日兮方炽方昌，肆君德兮弥进弥
臧。日之升兮天舒祥，君继照兮际明良。宗社巩固兮
如陵如冈。宜民宜人兮俾寿俾康。亶天道之与君德
兮，亘万古如一日，并照无”疆。